**ANATOMÍA APLICADA**

1. **BREVE INTRODUCIÓN Á MATERIA**

A materia de Anatomía Aplicada pretende achegar os coñecementos científicos que permitan comprender o corpo humano e a motricidade humana en relación coa saúde e coas manifestacións artísticas corporais. Esta materia está integrada por coñecementos, destrezas e actitudes de diversas áreas de coñecemento que se ocupan do estudo do corpo humano e da súa motricidade, tales como a Anatomía, a Fisioloxía, a Biomecánica e as Ciencias da Actividade Física.

A materia de Anatomía Aplicada abrangue as estruturas e as funcións do corpo humano máis relacionadas coa acción motora e o seu rendemento, como son o sistema locomotor e o cardiopulmonar, ou os sistemas de control e regulación; afonda en como estas estruturas determinan o comportamento motor e as técnicas expresivas que compoñen as manifestacións artísticas corporais, e os efectos que a actividade física ten sobre elas e sobre a saúde. Na mesma liña, abórdanse tamén nocións básicas dos sistemas de achega e utilización da enerxía, e afóndase nas bases da conduta motora.

Esta materia estrutúrase en oito grandes bloques:

* As características do movemento
* Organización básica do corpo humano
* O sistema locomotor
* O sistema cardiopulmonar
* O sistema de achega e utilización da enerxía
* Os sistemas de coordinación e de regulación
* Expresión e comunicación corporal
* Elementos comúns

1. **PERFIL DO ALUMNADO**

A materia está especialmente indicada para o alumnado que queira cursar:

* Unha carreira universitaria relacionada coas Ciencias da saúde (Medicina, Enfermería, Bioloxía, Farmacia, Fisioterapia, Logopedia, Nutrición e Dietética, Odontoloxía, etc.), Ciencias do Deporte e da Educación Física así como as relacionadas coas Artes Escénicas, acceso á RESAD (escola superior de arte dramática), música, danza, etc.
* Un Ciclo Formativo das Familias Profesionais: Actividades deportivas, Ensinanzas de Danza, etc.

1. **PARA SABER MAIS**

* Consultar na páxina Web: <http://www.edu.xunta.es/centros/iesconcepcionarenal/aulavirtual/course/view.php?id=144>
* Preguntar no Departamento de Bioloxía e Xeoloxía